recursal/SuperWikiNEXT-32B huggingface dataset:
**பங்குதாரர்** (*Shareholder*) அல்லது பங்குதாரர் ஒரு தனிநபர் அல்லது நிறுவனம் (ஒரு நிறுவனம் உட்பட) சட்டபூர்வமாக ஒரு பொது அல்லது தனியார் கூட்டு நிறுவனத்தில் பங்கு ஒன்று அல்லது அதற்கு மேற்பட்ட பங்குகளை வைத்திருப்பது. பங்குதாரர்கள் ஒரு நிறுவனத்தின் உறுப்பினர்களாக குறிப்பிடப்படுவார்கள். சட்டபூர்வமாக, பங்குதாரர்களின் பதிவில் அவரது பெயர் மற்றும் பிற விவரங்கள் உள்ளிடும் வரை ஒரு நபர் ஒரு நிறுவனத்தில் ஒரு பங்குதாரர் அல்ல. ஒரு நிறுவனத்தின் பங்குதாரர்கள் நிறுவனத்திற்கு சொந்தமாக சட்டபூர்வமாக பிரிக்கப்படுகிறார்கள். அவர்கள் பொதுவாக  நிறுவன கடன்களுக்கு பொறுப்பாக இல்லை; பங்குதாரர்களுக்கு உத்தரவாதங்களை வழங்கியிருந்தால், நிறுவனத்தின் கடன்களுக்கான பங்குதாரர்களின் கடப்பாடு, செலுத்தப்படாத பங்கு விலைக்கு மட்டுமே வரையறுக்கப்படுகிறது.

விளக்கம்
--------

பங்குதாரர்களின்  பங்கு பங்குதாரர்களைப் பொறுத்து பங்குதாரர்கள் சிறப்பு சலுகைகள் வழங்கப்படுகிறது. ஒரு நிறுவனத்தின் இயக்குநர்கள் குழு பொதுவாக பங்குதாரர்களின் நன்மைக்காக ஒரு நிறுவனத்தை நிர்வகிக்கிறது.

பொருந்தும் சட்டங்கள் மற்றும் நிறுவனங்களின் விதிகளுக்கு உட்பட்டு, பங்குதாரர்களின் மற்ற உரிமைகள் பின்வருவனவற்றை உள்ளடக்கியிருக்கலாம்:

* தங்கள் பங்குகளை விற்க உரிமை.
* இயக்குநர்கள் குழு பரிந்துரைக்கப்பட்ட இயக்குநர்கள் மீது வாக்களிக்கும் உரிமை.
* இயக்குநர்களை நியமிக்க உரிமை (சிறுபான்மை பாதுகாப்பு காரணமாக நடைமுறையில் இது மிகவும் கடினம் என்றாலும்) பங்குதாரர் தீர்மானங்களை முன்மொழிகிறது.
* அவர்கள் பிரகடனப்படுத்தியிருந்தால் அவர்களுக்குப் பிந்திய உரிமையும் உண்டு.
* நிறுவனம் வழங்கிய புதிய பங்குகளை வாங்குவதற்கான உரிமை.
* சொத்துக்களை மீட்டெடுப்பதற்கு  உரிமை.

பங்குதாரர்கள் சிலர் பங்குதாரர்களின் துணைக்குழுவாக கருதப்படுகின்றனர், இது வணிக நிறுவனத்தில் நேரடி அல்லது மறைமுக உரிமை வைத்திருக்கும் எவரும் இதில் அடங்குவர். உதாரணமாக, பணியாளர்கள், சப்ளையர்கள், வாடிக்கையாளர்கள், சமூகம் போன்றவை, பொதுவாக பங்குதாரர்களாக கருதப்படுகின்றன, ஏனெனில் அவை மதிப்பு மற்றும் / அல்லது நிறுவனத்தால் பாதிக்கப்படுகின்றன.

பங்குதாரர்கள் ஐபிஓக்களை சந்திப்பதன் மூலம் முதன்மை சந்தையில் தங்கள் பங்குகளை வாங்கியிருக்கலாம். இதனால் நிறுவனங்களுக்கு மூலதனம் வழங்கப்படும். இருப்பினும், பரந்த பெரும்பான்மையான பங்குதாரர்கள் இரண்டாம் பட்ச சந்தையில் தங்கள் பங்குகளை வாங்கினர். மேலும் நிறுவனத்திற்கு நேரடியாக மூலதனத்தை வழங்கவில்லை.

இதனையும் காண்க
--------------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***பங்குதாரர்*** |

* கூட்டக நிறுவன ஆளுகை
* பணியாளர் உரிமை நிறுவனங்கள்

மேற்கோள்கள்
-----------

1. ↑  Fontinelle, Amy (26 November 2003). "Shareholder". *investopedia.com*.
2. ↑  "Company shareholders".
3. 1 2 3  Velasco, Julian (2006). "The Fundamental Rights of the Shareholder". *UC Davis L. Rev.* **40**: 407–467.. பார்த்த நாள்: 16 April 2018.
4. ↑  Zingales, Luigi (1994). "The value of the voting right: a study of the Milan stock exchange experience". *Review of Financial Studies* **7**: 125–148. doi:10.1093/rfs/7.1.125. .
5. ↑  Wright, Tiffany C. "Common Vs. Preferred Stock for Financing a Private Company". *azcentral.com*. USA Today. 23 June 2021 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| தேசிய | 
* ஜெர்மனி
* Israel
* United States
* Latvia
* யப்பான்
* செக் குடியரசு

 |
| மற்றவை | 
* NARA

 |
**அமீரக மக்கள்** என்பவர்கள் ஐக்கிய அரபு அமீரகத்தின் குடிமக்களும், அந்நாட்டைச் சேர்ந்த இனக்குழுவினரும் ஆவர். அபுதாபி, துபாய் ஆகிய அமீரகங்களின் ஆளும் வம்சத்தினர் உட்படப் பல அமீரக மக்கள், பனி யாஸ் என்னும் குலத்தைச் சேர்ந்தவர்கள். ஐக்கிய அரபு அமீரகத்தைச் சேராத சில இனக்குழுவினரும் படிப்படியாக அமீரகச் சமூகத்தில் இரண்டறக் கலந்துவிட்டனர். பாக்கிசுத்தானைச் சேர்ந்த பலூச்சிகள், ஈரானின் பசுத்தாக் பகுதியைச் சேர்ந்தவர்கள், பகரேனியர்கள் போன்றோர் இவ்வாறு அமீரகர்கள் ஆனோரில் அடங்குவர். மிகக் குறைந்த அளவில் தென்னாசியர்களும், ஆபிரிக்க மக்களும் அமீரகச் சமூகத்தில் கலப்புத் திருமணம் செய்துகொண்டு அமீரகர் அல்லாத ஐக்கிய அரபு அமீரகக் குடிமக்களாக ஆகியுள்ளனர்.

இனக்குழுக்கள்
-------------

பனி யாஸ் குலம் பல துணைக் குலங்களுக்கு அடிப்படையாக அமைகின்றது. பின்வருவன பனி யாசின் துணைக் குலங்களுள் அடங்கும்:

* அல் பு ஃபலா (அபுதாபி)
* அல் பு ஃபலாசா (துபாய்)
* அல் கவாசிம் (சார்ஜா, ராஸ் அல் கைமா)
* அல் அலி அல்லது அல் முவாலா (உம் அல் குவைன்)
* அல் சர்க்கியான் (புஜேரா)
* அல் நுவைம் (அஜ்மான்)

அமீரகர் எண்ணிக்கை
-----------------

2009 ஆம் ஆண்டு மதிப்பீடுகளின்படி ஐக்கிய அமீரகத்தின் மக்கள் தொகை ஆறு மில்லியன் (60 இலட்சம்) ஆகும். இதில் தாயக அமீரகர்கள் 16.5% ஆகும். எஞ்சியவர்களில் பலர் இந்தியர் (1.75 மில்லியன்), பாக்கிசுத்தானியர் (1.25 மில்லியன்), வங்காளதேசத்தவர் (500,000) போன்ற தென்னாசியாவைச் சேர்ந்தவர்கள் பெரும்பான்மையினராக உள்ளனர்.

சமயம்
-----

ஏறத்தாழ அமீரகர்கள் அனைவருமே இசுலாம் மதத்தினர். இவர்களில் 85% மக்கள் சுணி பிரிவைச் சேர்ந்தவர்கள் மிகுதி 15 வீதத்தினர் சியா பிரிவினர்.

குறிப்புகள்
-----------

1. 1 2  UAE population touches 6 million. UAEInteract.com. 07/10/2009
மிங் வம்சத்திலிருந்து சீனப் பகல்நேரம்
**பகல் நேரப் படுக்கை** (*Daybed*) என்பது பகல் நேரத்தில்படுக்கையாகப் பயன்படுத்தப்படும் தளபாடங்களின் ஒன்றாகும். இது பகல் பொழுதில் பொதுவான அறையில் ஓய்வெடுக்கவும், சாய்ந்திருக்கவும் மற்றும் உட்காரவும் பயன்படுகிறது.  இது பல்வேறு பயன்பாடுடைய தளவாடப்பொருட்களின் ஒரு வடிவமாகக் கருதப்படலாம். இவற்றின் சட்டகங்கள் மரம், உலோகம் அல்லது உலோக கலவையால் செய்யப்படலாம். இவை சாய்பு இருக்கை மற்றும் படுக்கைக்கு இடையில் உள்ள ஒரு அமைப்பாகும்.

பகல் நேரப் படுக்கைகள் பொதுவாக முதுகு மற்றும் பக்கங்களைக் கொண்டிருக்கும். உதாரணமாக இரட்டை அளவுகளில் வரலாம் (100 செ.மீ × 190 செ.மீ.; 39 அங் × 75 அங்.). பெரும்பாலும், பகல் நேரப் படுக்கைகள் தூக்கத் திறனை அதிகரிக்க ஒரு ட்ரண்டில் இடம்பெறும்.

நவீன பகல் படுக்கைகள்
--------------------

இன்றைய பல பகல் நேரப் படுக்கைகள் மெத்தைக்கான ஆதரவு அமைப்பாக இணைப்புச் சுருளைப் பயன்படுத்துகின்றன. இணைப்புச் சுருள்வில் என்பது செவ்வக உலோக சட்டமாகும் (தோராயமாக மெத்தையின் தடம்). ஒரு கம்பி அல்லது பாலியஸ்டர் / நைலான் வலை சுருள்வில் வலையமைப்பு மூலம் இணைப்புச் சுருள் மேல் முழுவதும் உள்ளது. இணைப்புச் சுருள்வில் ஆதரவை வழங்குகிறது. 

நவீன பகல்நேரப் படுக்கைகளில் உட்புறம் மற்றும் வெளிப்புறம் என இரண்டு பிரிவுகள் உள்ளன. பகல் படுக்கைகள் தொங்க விடப்பட்டோ அல்லது தரைதளத்தில் நிலையானதாக அமைக்கப்பட்டிருக்கலாம். வெளிப்புற படுக்கைகளை பொதுவாக சூரிய ஒளியிலிருந்து பாதுகாக்கக் கூரை போன்ற அமைப்பைக் கொண்டிருக்கும், அதேசமயம் உட்புற பகல் நேரப் படுக்கைகள் எளிமையானவை.

ஒரு பக்கத்தை அகற்றுவதன் மூலம் தொட்டிலைப் பகல் படுக்கையாக மாற்றலாம்.

மேலும் பார்க்கவும்
------------------

* படுக்கை அளவு
* மயக்கம் அறை
* ஃபுட்டான்
* முழங்கால் சோபா

மேற்கோள்கள்
-----------

1. ↑  "the definition of daybed". *www.dictionary.com* (ஆங்கிலம்). 2019-03-05 அன்று பார்க்கப்பட்டது.
2. ↑  "How to Choose a New Daybed". *The Spruce* (ஆங்கிலம்). 2019-03-05 அன்று பார்க்கப்பட்டது.
3. ↑  Syndicate, Elaine Markoutsas, Universal Press. "Time to cocoon? Sink into a daybed". *chicagotribune.com* (ஆங்கிலம்). 2019-03-05 அன்று பார்க்கப்பட்டது.
**நாராயண் பலேகர்** (*Narayan Palekar*) கோவா விடுதலை இயக்கத்தில் பங்கேற்ற இந்திய சுதந்திரப் போராட்ட வீரர் ஆவார். இந்திய பொதுவுடமைக் கட்சியின் தலைவராகவும் இவர் செயல்பட்டார். அகில இந்திய தொழிற்சங்க காங்கிரசின் கோவா மாநில மன்றத்தின் தலைவராகவும் இருந்தார். கோவா மக்கள் கட்சியின் நிறுவன உறுப்பினர்களில் ஒருவராக இவர் பணியாற்றினார். "சனநாயகப் புரட்சிக்கு மக்களை தயார்படுத்துதல் மற்றும் கோவாவில் மக்கள் ச்னநாயகத்தை நிறுவுதல் என்ற நோக்கத்துடன் நாராயண் பலேகர், சியார்ச்சு வாசு மற்றும் எசு. ஏ. டாங்கே ஆகியோர் கோவா மக்கள் கட்சியை உருவாக்கினர். பின்னர் கோவாவில் சியார்ச்சு வாசு மற்றும் எசு. ஏ. டாங்கே ஆகியோருடன் சேர்ந்து இந்திய பொதுவுடமை கட்சியில் இவர் உறுப்பினரானார்.

2006 ஆம் ஆண்டு சூலை மாதம் 26 ஆம் தேதியன்று நாராயண் பலேகர் காலமானார்.

மேற்கோள்கள்
-----------

1. ↑  "Revisiting Goa's Liberation Story on its 59th Independence Day". *NewsClick* (ஆங்கிலம்). 2020-12-18. 2021-07-24 அன்று பார்க்கப்பட்டது.
2. ↑  "50 Years of Goa Liberation" (ஆங்கிலம்). 2021-07-24 அன்று பார்க்கப்பட்டது.
3. ↑  Staff (2006-07-26). "Veteran freedom fighter, communist leader Palekar passes away". *Oneindia.com* (ஆங்கிலம்). 2021-07-24 அன்று பார்க்கப்பட்டது.
4. ↑  "Former Communist Leader Palekar is dead". *Zee News* (ஆங்கிலம்). 2021-07-24 அன்று பார்க்கப்பட்டது.
**அந்தோனியோ தெ மாரிசு கார்னீரோ** (15?? in Lisbon - 1669) போர்த்துகீசிய அரசனின் அரசவை அண்டவியலாளராகப் பணியாற்றினார்.

வாழ்க்கை
--------

மாரிசு கார்னீரோ 1623 ஆம் ஆண்டில் ஓசுனா பல்கலைக்கழகத்திலும், கோயம்பிரா பல்கலைக்கழகத்திலும் இளங்கலை பட்டம் பெற்றார். அவர் நீண்ட காலமாக போர்த்துகீசிய அரசவையில் நீதிபதிகளாகவும் உயர் அதிகாரிகளாகவும் பணியாற்றிய உயர்நிலை மாரிசு குடும்பத்திலிருந்து வந்தார்.

1631 ஆம் ஆண்டில் போர்த்துகீசிய மூன்றாம் பிலிப் என்பவரால் கார்னீரோ அரசவை அண்டவியலாளராக பணியமர்த்தப்பட்டார். இந்த பதவியை முன்பு பெட்ரோ நூன்சு என்பவர் வகித்தார். மாரிசு கார்னீரோ பல புத்தகங்களை வெளியிட்டார் , மேலும், இவற்றில் கடலோர நீர்நிலையுடன் துல்லியமான வரைபடங்களை முதன்முதலில் சேர்த்தார்.

போர்டோ நீதிமன்ற இல்லத்தின் நீதிபதியாக பணியில் அமர்த்தப்பட்டபோது 1642 இல் போர்டோவில் பின்னர் இறந்த ஏஞ்சலா டி மெனெசசை முதன்முறையாக திருமணம் செய்து கொண்டார்..தனது உறவினர் அந்தோனியா உலூயிசா தெ மெனீசசுடன் இரண்டாவது முறையாக திருமணம் செய்து கொண்டார்.

படைப்புகள்.
-----------

மேலும் காண்க
------------

* பெட்ரோ நுனெசு
* போர்த்துகீசியப் பேரரசு

மேற்கோள்கள்
-----------


1. ↑  Catalog of the National Library of Portugal (BNP)
இசுரேலிய சட்டமன்றத்தில் *இஸ்ரயேலே, செவிகொடு!*.
**இஸ்ரயேலே, செவிகொடு!** (எபிரேயம்: שְׁמַע יִשְׂרָאֵל *ஷேமா யிஸ்ராயல்*; ஆங்கிலம்: "Hear, [O] Israel") எனும் தோராவில் காணப்படும் இவ்விரு சொற்களும் யூதர்களின் காலை மற்றும் மாலை மன்றாட்டுகளில் மிக முக்கியமானதாகும். இணைச்சட்டம் 6:4 இல் இது: "இஸ்ரயேலே, செவிகொடு! நம் கடவுளாகிய ஆண்டவர் ஒருவரே ஆண்டவர்." என வருகின்றது

யூத சமயத்தில் இது முக்கியமானதான செபமாகக்கருதப்படுகின்றது. இது ஒரு நாளில் இரு முறை மனப்பாடமாக ஒப்புவிக்க கட்டளையாகக் காணப்படுகிறது. யூதர்கள் இதை தமது மன்றாட்டுகளின் இறுதி வரியாக பயன்படுத்துவதை மரபாகக் கொண்டுள்ளனர். பெற்றோர் தங்கள் பிள்ளைகள் உறங்கச் செல்லும் முன் இதனை சொல்லப் பயிற்றுவிக்கிறார்கள்.

உள்ளடக்கம்
----------

தோராவில் "இஸ்ரயேலே, செவிகொடு!"
இதிலுள்ள முதல் இயல்பான சொற்களாவன: :**שְׁמַע יִשְׂרָאֵל יְהוָה אֱלֹהֵינוּ יְהוָה אֶחָד** – *ஷேமா யிஸ்ராயல் யஃவா எலேகினு யஃவா எஃகாட்*

யாவே என்பது யூதத்தில் கடவுளைக் குறிக்க பயன்படுத்தும் நேரடி சொல். இதனைப் பொதுவாகப் பயன்படுத்துதல் கூடாது என்பதால், யாவே எனும் சொல்லுக்குப் பதிலாகக் கடவுளைக் குறிக்கப் பயன்படும் இன்னுமொரு சொல்லான *அதோனாய்* பயன்படுத்தி பின்வருமாறு மாற்றப்பட்டுள்ளது.

"ஷேமா யிஸ்ராயல் அதோனாய் எலேகினு அதோனாய் எஃகாட்" - இஸ்ரவேலே, கேள்: நம்முடைய தேவனாகிய கடவுள் ஒருவரே கடவுள்.
பின்வருமாறு இதற்கு நேரடியான பொருள் கொள்ளலாம்:

*ஷேமா* — *கேள்*, அல்லது *செவிகொடு*
*யிஸ்ராயல்* — இஸ்ரயேலே, இஸ்ரயேல் மக்கள் எனும் பொருள் கொண்டது
*அதோனாய்* — ஆண்டவர்
*எலேகினு* — நம்முடைய கடவுள்
*எஃகாட்* — முதன்மையான எண் *ஒன்று*

குறிப்புகள்
-----------

1. ↑  இணைச்சட்டம் 6:4

வெளியிணைப்புக்கள்
-----------------

* Jewish Encyclopedia: Shema
* Recitation of the Shema Yisrael பரணிடப்பட்டது 2009-09-30 at the வந்தவழி இயந்திரம்
புளூமின் வகைப்பாட்டியல் அறிகளத்தின் கருத்தினங்கள், (Anderson & Krathwohl, 2001)
**உயர்நிலைச் சிந்தனை** *(Higher-order thinking)* அல்லது **உயர்நிலைச் சிந்தனைத் திறன்** *(higher order thinking skills)* (**HOTS**), என்பது கல்விச் சீர்திருத்தம் சார்ந்த கற்றல் கருத்துப்படிமம் ஆகும். இது அமெரிக்க உளவியலாளரான பெஞ்சமின் புளூமின் வகைபாட்டியலைப் போன்ற கல்வி வகைபாட்டியல்களின் அடிப்படையில் உருவாகிய கற்றல் கருத்தினமாகும். இது சில கற்றல் வகைமைகள் கூடுதல் அறிதிறன்களை வேண்டி நிற்கின்றன; அதனால், கூடுதலாகப் பொதுமைப்படுத்திய நலங்கள் கிடைக்கின்றன. புளூம் வகைபாட்டியலில், எடுத்துகாட்டாக, பகுப்பாய்வு, மதிப்பிடுதல், தொகுப்பாய்வு(புதிய அறிவு உருவாக்கம்) ஆகியன உயர்நிலை வாய்ந்தனவாகக் கருதப்படுகின்றன. உண்மைகல், கருத்துப்படிமங்கள் ஆகியன தாழ்நிலையானவையாகக் கருதப்படுகின்றன. இவை வெவ்வேறு கற்றல், கற்பித்தல் வழிமுறைகளை வேண்டி நிற்கின்றன. உயர்நிலைச் சிந்தனை உய்யநிலைச் சிந்தனை போன்ற சிக்கலான தீர்வுகாண் திறன்களையும் சிக்கல் தீர்வு முறைகலையும் வேண்டி நிற்கின்றன.

உயர்நிலைச் சிந்தனைத்திறனுக்கான கூறுகள்
--------------------------------------

1. பகுத்தாய்தல்: வகைப்படுத்துதல், ஆய்தல், ஒப்பிடுதல், முரண்படுதல், அடையாளம் அறிதல்
2. மதிப்பிடுதல்: தீர்வு, ஊகித்தல், சரியான தீர்வைத் தேர்ந்தெடுத்தல், தீர்மானித்தல், கருத்தறிதல், துணை அறிதல்
3. தொகுத்தாய்தல் (உருவாக்குதல்): புதிதாக உருவாக்குதல், வடிவமைத்தல், கட்டுதல், ஒன்றிணைத்தல், கற்பனை

இந்த உயர்நிலைச் சிந்தனைத்திறன் கற்றல்-கற்பித்தலில் முக்கிய விளைவை ஏற்படுத்துகிறது. சான்றாக, ஒரு வகுப்பறை என்பது அடிப்டைத்திறன், உயர்சிந்தனைத்திறன் உடைய மாணவர்களால் ஆனது. அவ்விரண்டு வகையான மாணவர்களுக்கெனத் தனித்தனியாக வினாக்கள் உருவாக்குவது என்பது ஆசிரியரின் கடமையாகும். இதனடிப்படையில் உயர்நிலைச்சிந்தனை வினாக்கள், உயர்நிலைச் சிந்தனைத்திறன் மாணவர்களுக்கு அளிக்கப்பட்டு மதிப்பிடப்படுகின்றன. காரண-காரிய தொடர்பு, கூற்றின் உண்மை அறிதல், சரியான-சரியில்லாதவற்றைத் தேர்ந்தெடுத்தல், ஒப்புமை இல்லாததைக் கண்டறிதல், சூழல் வினாவிடை, பல்தெரிவு வினா, கட்டுரைகள், கடிதங்கள் எனப்பல வகைகள் உயர்நிலைச் சிந்தனைத் திறனுக்கான வகைமைகள் ஆகின்றன.

உயர்நிலைச் சிந்தனை கற்கவும் கற்பிக்கவும் அரிதானதாகக் கருதப்படுகிறது. ஆனால், இவை புத்தம்புதிய சூழல்களில்(அதாவது, கற்றல் சூழலை விட புதிய சூழல்களில்) இவை கூடுதலாகப் பய்ன்படும் உயர்தகவு உள்ளதாகும்.

மேற்கோள்கள்
-----------

1. 1 2 3  British Council, Higher Order Thinking Skills (HOTS), accessed 6 March 2023
2. ↑  Resnick, Lauren B. (1987). *Education and learning to think*. Washington, DC: National Academy Press. பக். 8. பன்னாட்டுத் தரப்புத்தக எண்:0309037859.
3. ↑  "Texas Republican Party Platform of 2012" (PDF). Republican Party of Texas. 29 June 2012 அன்று மூலம் (PDF) பரணிடப்பட்டது. 2 October 2016 அன்று பார்க்கப்பட்டது.
**சாம்பல் நெற்றிப் புறா** (*Pompadour Green– Pigeon*, *Treron pompadora*) தெற்கு மற்றும் தென்கிழக்கு ஆசியாவில் காணப்படும் ஒரு சிற்றினக் குழுவாகும்.

சிற்றினக் குழு
--------------

பல வகைப்பாட்டியலாளர்கள் பாம்படோர் பச்சை புறாவினை பல சிற்றினங்களாகப் பிரித்துள்ளனர், இவை கீழே பட்டியலிடப்பட்டுள்ளன:

| படம் | பொதுப் பெயர் | அறிவியல் பெயர் | பரவல் |
| --- | --- | --- | --- |
|  | இலங்கை பச்சை புறா | *தெரெரான் பம்பாதோரா* | இலங்கை |
|  | சாம்பல் நெற்றி பச்சைப் புறா | *தெரெரான் அபினிசு* | இந்தியாவின் மேற்குத் தொடர்ச்சி மலை |
|  | அந்தமான் பச்சைப் புறா | *தெரெரான் குளோராப்டெரசு* | அந்தமான் மற்றும் நிக்கோபார் |
|  | சாம்பல்-தலை பச்சைப் புறா | *தெரெரான் பாயெரெ* | வடகிழக்கு இந்தியா மற்றும் நேபாளம், கிழக்கு சீனாவின் யுனான் மற்றும் தெற்கே இந்தோனேசியா (கிராவின் இஸ்த்மஸின் வடக்கு) |
|  | பிலிப்பீன்சு பச்சைப் புறா | *தெரெரான் ஆக்சிலாரிசு* | பிலிப்பீன்சு |
|  | புரு பச்சைப் புறா | *தெரெரான் அரோமாடிகசு* | இந்தோனேசியா தீவு, புளோரசு கடல் மற்றும் புரு |

உடலமைப்பு
---------

இந்தப் புறாக்களின் உடல் நீளம் சுமார் 28 செ. மீ. வரை இருக்கும். சாம்பல் நிறத்தலையும், நெற்றியும் செம்பழுப்பு நிற முதுகும் பசுமை தோய்ந்த மார்பும் ஆலிவ் பழுப்பான வாலிறகுகளும் கொண்டவை இவை. பெண் பறவையின் முதுகு செம்பழுப்புக்குப் பதிலாக ஆலிவ் தோய்ந்த பச்சையாக இருக்கும்.

காணப்படும் பகுதிகள்
-------------------

இது இந்தியா, இலங்கை, பிலிப்பீன்சு மற்றும் மொலுக்காஸ் வரை வெப்பமண்டல தெற்காசியாவின் காடுகளில் பரவலாக காணப்படும் குழுவாகும். இந்தியாவில், இவை மேற்குத் தொடர்ச்சி மலைகள், கிழக்குத் தொடர்ச்சி மலைகளின் சில பகுதிகள், வடகிழக்கு இந்தியா மற்றும் அந்தமான் தீவுகளில் பிரிக்கப்பட்ட குழுக்களாக காணப்படுகின்றன. மேற்குத் தொடர்ச்சி மலை சார்ந்த பகுதிகளில் சமதரை முதல் 1200 மீ வரை பசுங்காடுகளைச் சார்ந்து மரங்கள் பழுக்கும் பருவத்திற்கேற்ப இருப்பை மாற்றிக்கொண்டு திரியக் காணலாம். காபித் தோட்டங்களில் காணப்படும் இது அங்கு அமைந்துள்ள சுண்ணாம்பு பூசப்பட்ட பங்களாக்களின் சுவர்களில் முட்டி மோதி இறப்பது அடிக்கடி நிகழ்வதாகத் தெரிவிக்கப்பட்டுள்ளது.

உணவு
----

10 முதல் 12 வரையான குழுவாக அத்தி, ஆல், சூரை முதலான மரங்களில் பழங்களைத் தேடித் தின்னும். காலையிலும் மாலையில் அடைவதற்கு முன்னும் காடுகளின் எல்லையில் நிற்கும் பெரிய மரங்களின் இலைகளற்ற நுனிக்கொம்புகளில் கூட்டமாக அமர்ந்து இனிய சீழ்க்கைக் குரல் கொடுக்கும் பழக்கம் கொண்டது.

இனப்பெருக்கம்
-------------

டிசம்பர் முதல் மார்ச் முடிய நடுத்தரமான மரங்களில் குச்சிகளால் மேடை அமைப்பில் கூடமைத்து 2 முட்டைகள் இடும்.

மேற்கோள்கள்
-----------

1. ↑  "Treron pompadora". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2010.4*. பன்னாட்டு இயற்கைப் பாதுகாப்புச் சங்கம். 2009. 18 November 2010 அன்று பார்க்கப்பட்டது.
2. ↑  Gill, F. and D. Donsker (Eds). 2010. *IOC World Bird Names.* Version 2.6. Accessed 18 November 2010.
3. ↑  Rasmussen, P.C. & J.C. Anderton. 2005. Birds of South Asia: the Ripley guide. 2 vols. Lynx Edicions, Barcelona.
4. ↑  **தமிழ்நாட்டுப் பறவைகள்** *முனைவர் க.ரத்னம்*-மெய்யப்பன் பதிப்பகம்,பக்கம் எண்:65
சிங்கள, தமிழ், மற்றைய இனத்தவர்களின் முன்னோர் இலங்கைக்கு குடியேறிய பாதை
**சிங்களவர் பற்றிய மரபியற் கற்கை**  என்பது இன்றுள்ள சிங்களவர் மக்கள் சனத்தொகையின் ஆரம்பம் பற்றிய விசாரணையின் சனத்தொகை மரபியல் பகுதியாகும்.

இக்கற்கை சிங்களவர் மூலம் பற்றிய வேற்றுமைகளைப் பார்க்கின்றது. பழைய கற்கை பெருமளவு தமிழ் மூல தொடர்பும், வடமேற்கு இந்தியத் தொடர்பற்று குறிப்பிட்டளவு வங்காளியினருடன் தொடர்பும் உள்ளதாகக் குறிப்பிடுகின்றது. அதேவேளை தற்காலக் கற்கைகள் பெருமளவு வங்காளத் தொடர்பும் சிறியளவு தமிழ் மற்றும் வடமேற்கு இந்தியத் தொடர்பும் உள்ளதாகக் குறிப்பிடுகின்றது.

எவ்வாறாயினும், எல்லாக் கற்கைகளும் சிங்களவர், தமிழர், வங்காளியினர் இடையே குறிப்பிடத்தக்களவு தொடர்பு இருப்பதை ஏற்றுக் கொள்கின்றன. இந்த மரபியல் தொலை கற்கை சிங்களவர், தமிழர், கேரளர் ஆகிய தொண்டர்களுக்கிடையில் பாரிய வேறுபாட்டு மரபியல் நெருக்கம் இல்லாது இருப்பதை வெளிப்படுத்தியது.

இவற்றையும் பார்க்க
------------------

* இலங்கைத் தமிழர் பற்றிய மரபியற் கற்கை

குறிப்புகள்
-----------

1. ↑  "Blood genetic markers in Sri Lankan populations--reappraisal of the legend of Prince Vijaya". *American Journal of Physical Anthropology* **76** (2): 217–25. 1988. doi:10.1002/ajpa.1330760210. பப்மெட்:3166342.
2. 1 2  Kirk, R. L. (1976). "The legend of Prince Vijaya — a study of Sinhalese origins". *American Journal of Physical Anthropology* **45**: 91. doi:10.1002/ajpa.1330450112.
3. ↑  "Molecular anthropology: population and forensic genetic applications". *Anthropologist Special* **3**: 373–383. 2007. .
4. ↑  "Molecular anthropology: population and forensic genetic applications". *Anthropologist Special* **3**: 373–383. 2007. .
**உஷா உதூப்** (Usha Uthup: நவம்பர் 8, 1947) இந்திய பாப் இசைக்கலைஞரும் திரைக்கலைஞரும், ஜாஸ் இசைக்கலைஞரும் திரைப்படப் பின்னணிப் பாடகரும் ஆவார். இவர் 1960 களின் பிற்பகுதியில் தொடங்கி, 1970, 1980 களில் நிறைய பாடல்களைப் பாடியுள்ளார். இன்றுவரை பாடிக்கொண்டிருப்பவர் ஆவார். 7 கூன் மாஃப் என்ற படத்தில் ரேகா பரத்வாஜுடன் இவர் பாடி பதிவுசெய்த *டார்லிங்* என்ற பாடலுக்காக இவர் 2012 ஆம் ஆண்டின் சிறந்த பின்னணிப் பாடகருக்கான பிலிம்பேர் விருது பெற்றார்.

இளமை
----

உஷா நவம்பர் 8, 1947 இல் அன்றைய பாம்பேயில் (மும்பை) பிறந்தார். இவருடைய தந்தை வைத்யந்தநாத் சோமேஸ்வர் சாமி இவர் 1947 இல் தமிழ்நாட்டின் மெட்ராசிலிருந்து (இன்றைய சென்னை) மும்பைக்குக் குடிபெயர்ந்தவர்.

உஷா கிளேர் சாலை, பைக்சுல்லாவில் உள்ள புனித ஆக்னேஸ் உயர்நிலைப்பள்ளியில் படித்தார். இவர் படித்துக் கொண்டிருந்தபோது இவருடைய குரல் பாடுவதற்கேற்ப இல்லை என இசை வகுப்பிலிருந்து வெளியேற்றப்பட்டார். ஆனால் இவருடைய இசையாசிரியர் இவருக்குள் இருக்கும் இசையார்வத்தைக் கண்டு சில இசைக்கருவிகளை உஷாவுக்கு வாசிக்கத் தந்தார். முறையாக இசைப்பயிற்சி அளிக்கப்படாத போதிலும் உஷா இசைச் சூழலுடனேயே வளர்ந்தார். உஷாவின் பெற்றோர்கள் அதிகமாக மேற்கத்திய இசை, இந்துஸ்தானி இசை, கர்நாடக இசை ஆகியவற்றைக் கேட்கவைத்தனர். அவர்களோடு இணைந்து உஷாவும், வானொலியில் கிஷோரி ஆம்னோகர், படே குலாம் அலிகான் ஆகியோரின் இசையைக் கேட்டார். ரேடியோ சிலோன் நிகழ்ச்சிகளை மிகவும் ரசித்துக் கேட்டார்.

உஷாவின் பக்கத்துவீட்டில் இருந்தவர் காவல்துறை உதவி ஆணையாளராக இருந்த எஸ். எம். ஏ பதான் என்பவர். இவருடைய மகள் ஜமீலாவும் உஷாவும் சிறந்த நண்பர்கள். ஜமீலா உஷாவிற்கு இந்தி மொழியைக் கற்பித்ததுடன் இந்திய பாரம்பரிய இசையில் ஈடுபாடு கொள்ளச் செய்தார். இதுவே அவருடைய புதுமையான இசைக்கலவையோடு 1970 களில் தனித்துவமான, முன்னணி, இந்திய பாப் இசைக்கலைஞராக வலம் வர உதவி செய்தது. இவர் கேரளாவின் கோட்டயத்தைச் சேர்ந்த ஜானி உதூப் என்பவரை மணந்துகொண்டார். தற்பொழுது மேற்கு வங்க மாநிலம் கொல்கத்தாவில் வசித்துவருகிறார்.

மேற்கோள்கள்
-----------

1. ↑  "Original diva of Indi-pop". 7 September 2013 அன்று பார்க்கப்பட்டது.
2. ↑  "I'm thrilled beyond comprehension: Usha Uthup". *The Times of India*. 26 January 2011. .
3. ↑  "Usha Uthup". last.fm.
4. ↑  "PROFILE: My bad girl voice". *Tehelka*. 26 பெப்ரவரி 2011. 7 செப்டம்பர் 2011 அன்று மூலம் பரணிடப்பட்டது. 9 சனவரி 2019 அன்று பார்க்கப்பட்டது. Unknown parameter `|=` ignored (உதவி)
5. ↑  "Midnight's Children". Hindustan Times. 14 August 2012. Archived from the original on 19 ஆகஸ்ட் 2012. .
6. ↑  Tea, croissants and Usha Uthup! பரணிடப்பட்டது 2010-11-20 at the வந்தவழி இயந்திரம் *தி இந்து*, 4 டிசம்பர் 2003.
தயிர் மற்றும் ஊறுகாயுடன் தேப்லா.
**தேப்லா (ரொட்டி)** ( குசராத்தி: થેપલા ) குசராத்தி உணவு வகைகளில் ஒரு மென்மையான இந்திய தட்டையான ரொட்டி வகை ஆகும் 

இது பொதுவாக காலை உணவாக உண்ணப்படுகிறது. சிற்றுண்டியாகவும் (Snack) உண்ணலாம்.  சாப்பாட்டுடன் துணை உணவாகவோ அல்லது பிற்பகலில் சிற்றுண்டியாகவோ பரிமாறலாம். கோதுமை மாவு, கடலை மாவு , மேத்தி ( வெந்தய கீரை) மற்றும் பிற மசாலாப் பொருட்களுடன் தேப்லாவைச் சமைக்கலாம். தயிர், சிவப்பு பூண்டு சட்னி மற்றும் சுண்டோ (இனிப்பு மாங்காய் ஊறுகாய்) ஆகியவற்றுடன் தேப்லாவை ருசிக்கலாம்.

வகைகள்
------

பல்வேறு வகையான தேப்லாக்கள், வெவ்வேறு பொருட்களைப் பயன்படுத்தி சமைக்கப்படுகின்றன. பொதுவான தேப்லா வகைகளுள் வெந்தயக்கீரை (மேத்தி),  முள்ளங்கி (மூலி)  மற்றும் சுரைக்காய் ஆகியன அடங்கும்.  பிசைந்த உருளைக்கிழங்கு, கலந்த காய்கறிகள் அல்லது பூண்டு ஆகியவற்றைக் கொண்டும் தேப்லா செய்யலாம். குசராத்திய பாரம்பரிய உணவான மேத்தி தேப்லா மிகவும் பிரபலமானதாகும்.

சப்பாத்திக்கும் தேப்லாவுக்கும் வித்தியாசம்
------------------------------------------

சப்பாத்திக்குப் பிசையும் மாவு, முழு வெள்ளை மாவு (சன்னமான), எண்ணெய் / நெய்யில் உப்பு சேர்த்து, மாவை பெரும்பாலும் தண்ணீருடன் பிணைத்து தயாரிக்கப்படுகிறது. சப்பாத்தி என்பது அன்றாட உணவாகும். பொதுவாக எண்ணெய் அல்லது நெய் இல்லாமல் தவாவில் சுட்ட பின்னர், நேரடியாக தணலில் வாட்டுவதன் மூலம், சிறிது நெய் மேலே பரவுகிறது. 

தேப்லா பெரும்பாலும் பல தானியங்களைச் அரைத்து சேர்த்த மாவில் தயாரிக்கப்படுகிறது. பொதுவாக முழு கோதுமை மாவுடன் கொண்டைக்கடலை மற்றும் தினை மாவு சேர்த்து தயாரிக்கப்படுகிறது. பயணத்திற்காக தயாரிக்கப்படும் போது, தேப்லாவிற்கான மாவில் தண்ணீருக்குப் பதிலாக பால் மற்றும் கூடுதல் நெய்/எண்ணெய் சேர்த்து கெட்டியாக திரட்டப்படுகிறது. இவ்வாறு தேப்லா செய்வதால் நீண்ட நாட்களுக்கு கெடாமல் பாதுகாக்க முடியும்..

மேலும் பார்க்கவும்
------------------

* குஜராத்தி சமையல்
* தெப்ரா

மேற்கோள்கள்
-----------

1. ↑  "Thepla Recipe: How to Make Thepla". *recipes.timesofindia.com* (ஆங்கிலம்). 2018-04-28 அன்று பார்க்கப்பட்டது.
2. 1 2  "mooli thepla recipe, how to make mooli thepla recipe | radish thepla recipe". *www.vegrecipesofindia.com* (ஆங்கிலம்). 2018-05-01 அன்று பார்க்கப்பட்டது."mooli thepla recipe, how to make mooli thepla recipe | radish thepla recipe". *www.vegrecipesofindia.com*. Retrieved 2018-05-01.
3. ↑  How to make authentic Gujarati thepla:
4. ↑  "methi thepla recipe, how to make gujarati methi thepla recipe | methi recipes". *www.vegrecipesofindia.com* (ஆங்கிலம்). 2018-05-01 அன்று பார்க்கப்பட்டது.
5. ↑  "lauki thepla recipe | dudhi na thepla recipe | gujarati lauki thepla recipe". *www.vegrecipesofindia.com* (ஆங்கிலம்). 2018-05-01 அன்று பார்க்கப்பட்டது.
6. ↑  Bored of roti, try methi thepla:
**தில்பாக் சிங் அத்வால்** (**Dilbagh Singh Athwal)** மரபியலாளர், தாவர இனப்பெருக்குனர், விவசாயி என பன்முகங்களுடன் இயங்கிய ஓர் இந்திய அறிவியலாளர் ஆவார். 1928 ஆம் ஆண்டு அக்டோபர் மாதம் 12 ஆம் தேதியான்று இவர் பிறந்தார். தாவர இனப்பெருக்கத்தில் முன்னோடி ஆராய்ச்சி நடத்தியதாக அறியப்படுகிறார்.  பஞ்சாப் வேளாண்மைப் பல்கலைக்கழகத்தில் பேராசிரியராகவும், தாவர இனப்பெருக்கத் துறையின் தலைவராகவும், புகழ்பெற்ற உயிரியலாளரும் நோபல் பரிசு பெற்றவருமான நார்மன் போர்லாக்கின் நண்பராகவும் விளங்கினார். நார்மன் போர்லாக்குடன் இணைந்து அதிக விளைச்சல் தரும் குள்ள வகை கோதுமை அறிமுகத்திற்கு ஒத்துழைத்தார்.. 

**கோதுமை புரட்சியின் தந்தை என்று** பிரபலமாக அறியப்பட்ட இவர், 1966 ஆம் ஆண்டு 'பிவி 18' வகை கோதுமை வளர்ப்பில் முக்கியாப்பங்கு வகித்தார். 1967 ஆம் ஆண்டில் மிகவும் பிரபலமான அம்பர் தானிய கோதுமை வகையான 'கல்யாண்சோனா'வை வளர்ப்பதிலும் முக்கிய பங்கு வகித்தார்.  இதே ஆண்டில் தில்பாக்கு சர்வதேச அரிசி ஆராய்ச்சி நிறுவனத்தில் சேர்ந்தார். நிர்வாக குழு மற்றும் நிறுவனத்தின் முதல் துணை பொது இயக்குநர் பதவிகளில் பணியாற்றினார்.   இவரது ஆராய்ச்சி நெல் வளர்ப்பில் பல புதுமைகளைத் திருப்பித் தந்துள்ளது மேலும் இவரது பணி அமைப்பு பல புத்தகங்கள் மற்றும் சக மதிப்பாய்வு செய்யப்பட்ட பத்திரிகைகளில் வெளியிடப்பட்ட கட்டுரைகளில் ஆவணப்படுத்தப்பட்டுள்ளது. சிட்னி பல்கலைக்கழகம் வேளாண்மைக்கான இவரது பங்களிப்பிற்காக 1955 ஆம் ஆண்டில் இவருக்கு தத்துவ முனைவர் பட்டம் வழங்கியது  1964 ஆம் ஆண்டில், அறிவியல் மற்றும் தொழில்துறை ஆராய்ச்சி மன்றத்தின் சாந்தி சுவரூப் பட்னாகர் பரிசை தில்பாக்கு பெற்றார்.  இந்திய அரசு இவருக்கு மூன்றாவது உயரிய விருதான பத்ம பூசண் விருதினை உயிரியல் அறிவியலுக்கான பங்களிப்புக்காக 1975 ஆம் ஆண்டில் வழங்கி சிறப்பித்தது. 

தில்பாக்கு 14 மே 2017 அன்று நியூ செர்சியில் இறந்தார்.

இவற்றையும் காண்க
----------------

* பஞ்சாப் வேளாண்மை பல்கலைக்கழகம்
* நார்மன் போர்லாக்
* பன்னாட்டு நெல் ஆராய்ச்சி நிறுவனம்

மேற்கோள்கள்
-----------

1. 1 2  "காப்பகப்படுத்தப்பட்ட நகல்". 2017-08-25 அன்று மூலம் பரணிடப்பட்டது. 2021-10-14 அன்று பார்க்கப்பட்டது.
2. ↑  "PAU to publish biographies of legendary scientists". Tribune India. 3 December 2015. 24 April 2016 அன்று பார்க்கப்பட்டது.
3. ↑  "New Horizons in Wheat Production" (PDF). CIMMYT. 2016. 9 மே 2016 அன்று மூலம் (PDF) பரணிடப்பட்டது. 24 April 2016 அன்று பார்க்கப்பட்டது.
4. ↑
5. ↑  "Archived copy". 27 May 2017 அன்று மூலம் பரணிடப்பட்டது. 16 May 2017 அன்று பார்க்கப்பட்டது.CS1 maint: archived copy as title (link)
6. ↑  "Doctors of Philosophy" (PDF). University of Sydney. 2016. 24 April 2016 அன்று பார்க்கப்பட்டது.
7. ↑  "Brief Profile of the Awardee". Council of Scientific and Industrial Research. 2016. 24 April 2016 அன்று பார்க்கப்பட்டது.
8. ↑  "Padma Awards" (PDF). Ministry of Home Affairs, Government of India. 2016. 15 November 2014 அன்று மூலம் (PDF) பரணிடப்பட்டது. 3 January 2016 அன்று பார்க்கப்பட்டது.
9. ↑
10. ↑  "'Father of Wheat Revolution' DS Athwal passes away". *Hindustan Times*. 15 May 2017. . "'Father of Wheat Revolution' DS Athwal passes away". *Hindustan Times*. 15 May 2017. Retrieved 22 March 2018.
**இனவரைவியல்** (Ethnography) என்பது, கள ஆய்வுகளின் அடிப்படையில், மனித சமூகத் தோற்றப்பாடுகள் தொடர்பான பண்புநிலை விளக்கமாக அமையும் ஒருவகை எழுத்தாக்கம் ஆகும். தனிப்பட்ட இனக்குழு அல்லது மக்களைப்பற்றி எழுதுவது இனவரைவியல் எனலாம். ஒரு முறைமையின் பகுதிகளைத் தனித்தனியாக அணுகுவதன்மூலம் அம்முறைமையை அச்சொட்டாகப் புரிந்து கொள்ள முடியாது என்ற எண்ணக்கருத்தின் அடிப்படையில் உருவான ஒரு முழுதளாவிய ஆய்வு முறையின் விளைவுகளை இனவரைவியல் முன்வைக்கிறது. இனக்குழுபற்றிய முழுமையான ஆய்வு என்பதனால் இதனை இனக்குழுவியல் என்றும் குறிப்பிடலாம். இது, பயண எழுத்தாக்கம், குடியேற்றவாத அலுவலகங்களின் அறிக்கைகள் ஆகியவற்றுடன் முறைசார்ந்ததும், வரலாற்றுரீதியானதுமான தொடர்புகளைக் கொண்டுள்ளது. ஆரம்பகாலத்தில், பயணிகளும், புத்தாய்வாளரும், சமயம் பரப்புவதில் ஈடுபட்டிருந்த குருமாரும், குடியேற்றவாத அலுவலருமே இனக்குழுக்களைப் பற்றிய செய்திகளைத் தொகுத்தனர். இவர்கள் குறிப்பிட்ட துறையில் பயிற்சியற்றவர்கள் ஆதலால் இவர்களுடைய தொகுப்புக்கள் முழுமையானவையாகவோ அல்லது போதுமானவையாகவோ அமையவில்லை. பிற்காலத்தில் முறைப்படி பயிற்சிபெற்ற மானிடவியலாளர்கள் இதற்கெனவே மக்களிடம் சென்று ஆய்வுகளை மேற்கொண்டனர்.

பண்பாட்டு மானிடவியலும், சமூக மானிடவியலும்
-----------------------------------------

பண்பாட்டு மானிடவியலும், சமூக மானிடவியலும் பெரும்பாலும் இனவரைவியல் ஆய்வுகளின் அடிப்படையில் வளர்ந்தவையே. இத்துறைகள் சார்ந்த நூல்களும் பெரும்பாலும் இனவரைவியல் நூல்களே. புரொனிஸ்லோ மலினோவ்ஸ்கி எழுதிய *மேற்குப் பசிபிக்கின் ஆர்கோனெட்டுகள்* என்னும் நூல், ஈ, ஈ. இவான்ஸ் பிரிச்சாட் (E. E. Evans-Pritchard) என்பவரின் *நியுவர்* (The Nuer), மார்கிரட் மீட் (Margaret Mead) என்பவரின் *சமோவாவின் முதிர்ச்சி* என்னும் நூல், கிரெகரி பட்டெசன் (Gregory Bateson) என்பவரின் *நாவென்* என்பன இதற்குச் சிறந்த எடுத்துக்காட்டுகளாகும். பண்பாட்டு மானிடவியலில், பல இனவரைவியல் துணைத் துறைகள் உள்ளன.

இவற்றையும் பார்க்கவும்
----------------------

* இனஒப்பாய்வியல்

மேற்கோள்கள்
-----------

1. ↑  Dench, Emma (2017-09-12). "Ethnography and History". *A Companion to Greek and Roman Historiography*. Oxford, UK: Blackwell Publishing Ltd. பக். 471–480. doi:10.1002/9781405185110.ch51. பன்னாட்டுத் தரப்புத்தக எண்:9781405185110.
2. ↑  "CHAPTER SIX. Tacitus on the Germans". *Rethinking the Other in Antiquity*. Princeton University Press. 2010-12-31. பக். 159–178. doi:10.1515/9781400836550.159. பன்னாட்டுத் தரப்புத்தக எண்:9781400836550.
3. ↑  Vermeulen, Han F. 2008, *Early History of Ethnography and Ethnology in the German Enlightenment*, Leiden, p. 199.
**கிசான் மஸ்தூர் பிரஜா கட்சி** என்பது இந்தியாவின் ஒரு அரசியல் கட்சியாகும். இது 1951 இல் நிறுவப்பட்டது, பின்வந்த ஆண்டில் இக் கட்சியும், சோசலிச கட்சியும் இணைந்து பிரஜா சோசலிச கட்சியாக உருவானது. 'விவசாயத் தோழிலாளர் மக்கள் கட்சி' என்றும் அழைக்கப்பட்டது.

வரலாறு
------

இக்கட்சியானது 1951 சூனில் இந்திய தேசிய காங்கிரசு கட்சியில் அதிருப்தியுற்றவரான ஆச்சார்ய கிருபளானியின் தலைமையில் நிறுவப்பட்டது. இதன் முக்கிய இரண்டு தலைவர்கள்  : பிரபுல்லா சந்திர கோஷ் மற்றும் தங்குதூரி பிரகாசம் ஆகியோர். இவர்கள் முறையே மேற்கு வங்கத்திலும், மெட்ராஸ் மாகாணத்திலும் முதலமைச்சராக இருந்தவர்களாவர். 1951 ஆம் ஆண்டு நடந்த இந்தியாவின் முதல் மக்களவைத் தேர்தலில் இக்கட்சி போட்டியிட்டது. இத்தேர்தலில் 16 மாநிலங்களில் போட்டியிட்டு பத்து மக்களவை இடங்களை வென்றது, இதில் மதறாஸ் மாநிலத்தில் ஆறு தொகுதிகளும், மைசூர் மாநிலத்தில், தில்லி, உத்தரப் பிரதேசம் மற்றும் விந்திய பிரதேசம் ஆகிய மாகாணங்களில் தல ஒரு தொகுதிகள் அடங்கும். இக்கட்சி மொத்தம் 5.8% வாக்குகளைப் பெற்றது. என்றாலும் மாநில சட்டமன்றங்களில் 77 இடங்களை மட்டுமே வென்றது. 1952 செப்டம்பரில் சோசலிச கட்சியுடன் இணைந்தது.

குறிப்புகள்
-----------

1. 1 2  சந்திரா, பிபான் மற்றும் பலர் (2000). *இந்தியா சுதந்திரம் பெற்ற பிறகு 1947-2000*, புது தில்லி: பெங்குயின் புத்தகங்கள்,
2. ↑  "காப்பகப்படுத்தப்பட்ட நகல்". 2009-06-28 அன்று மூலம் பரணிடப்பட்டது. 2019-04-16 அன்று பார்க்கப்பட்டது.
3. ↑  "Archived copy". 18 December 2008 அன்று மூலம் பரணிடப்பட்டது. 2008-12-18 அன்று பார்க்கப்பட்டது.CS1 maint: archived copy as title (link)
4. ↑  "காப்பகப்படுத்தப்பட்ட நகல்" (PDF). 2011-09-04 அன்று மூலம் (PDF) பரணிடப்பட்டது. 2019-04-16 அன்று பார்க்கப்பட்டது.
5. ↑  "காப்பகப்படுத்தப்பட்ட நகல்". 2012-10-21 அன்று மூலம் பரணிடப்பட்டது. 2019-04-16 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* United States

 |
**அமெரிக்க அணுக்கரு மருத்துவ அறிவியல் வாரியம்** (*American Board of Science in Nuclear Medicine*) 1976 ஆம் ஆண்டு நிறுவப்பட்டது. சுருக்கமாக இது அ.அ.ம.அ. வாரியம் என்று அறியப்படுகிறது. வட அமெரிக்காவில் உள்ள இந்நிறுவனம் மேம்பட்ட அணுக்கரு மருத்துவத்தின் சிறப்புப் பகுதிகளுக்குச் சான்றிதழை வழங்கும் ஓர் அமைப்பாக செயல்படுகிறது.

அமெரிக்க அணுக்கரு மருத்துவ அறிவியல் வாரியம் பின்வரும் பகுதிகளில் சான்றிதழை வழங்குகிறது:

* அணுக்கரு மருத்துவ இயற்பியல் மற்றும் கருவியாக்கம்
* கதிரியக்க மருந்து அறிவியல்
* கதிர்வீச்சு பாதுகாப்பு
* மூலக்கூறு படமாக்கல்

அமெரிக்க அணுக்கரு மருத்துவ அறிவியல் வாரியத்திற்கு அணுக்கரு மருத்துவம் மற்றும் மூலக்கூறு படமாக்கல் சங்கமும் அமெரிக்க அணுக்கரு மருத்துவர்கள் மற்றும் அமெரிக்க அணுக்கரு மருத்துவக் கல்லூரியும் இணைந்து நிதியுதவி அளிக்கின்றன. மேலும் அணுக்கரு மருத்துவத்தில் இயற்பியலாளர்களுக்கு சான்றளிக்கப்படும் அமெரிக்க கதிரியக்க வாரியத்திற்கு இணையான வாரியத் தகுதியையும் இவ்வமைப்பு வழங்குகிறது. 
கல்வித் தேவைகள், தொழில்முறை சக மதிப்பீடு மற்றும் தேர்வு ஆகியவற்றை உள்ளடக்கிய ஒரு விரிவான செயல்முறையின் மூலம் அமெரிக்க கதிரியக்க வாரியம் தனது பட்டய மாணவர்களுக்கு சான்றளிக்கிறது.

அமெரிக்க அணுக்கரு மருத்துவ அறிவியல் வாரியம் அதிகாரப்பூர்வமாக அமெரிக்க இயற்பியலாளர்கள் சங்கம், அமெரிக்கன் கதிரியக்கக் கல்லூரி, மற்றும் அணுசக்தி ஒழுங்குமுறை ஆணையம் ஆகியவற்றால் அங்கீகரிக்கப்பட்டுள்ளது.

மேற்கோள்கள்
-----------

1. ↑  "American Board of Science in Nuclear Medicine - Examination & Certification". 2016-05-07 அன்று மூலம் பரணிடப்பட்டது. 2016-06-26 அன்று பார்க்கப்பட்டது.
2. ↑  "American Board of Science in Nuclear Medicine - Organization". 2015-06-09 அன்று மூலம் பரணிடப்பட்டது. 2016-06-26 அன்று பார்க்கப்பட்டது.
3. 1 2  "Scientist Certification and Licensure". 2016-08-06 அன்று மூலம் பரணிடப்பட்டது. 2016-06-26 அன்று பார்க்கப்பட்டது.
4. ↑  "AAPM Position Statements, Policies and Procedures - Details". *www.aapm.org*.
5. ↑  "Archived copy" (PDF). 2016-06-10 அன்று மூலம் (PDF) பரணிடப்பட்டது. 2016-06-26 அன்று பார்க்கப்பட்டது.CS1 maint: archived copy as title (link)
6. ↑  "NRC: Specialty Board(s) Certification Recognized by NRC Under 10 CFR Part 35". *www.nrc.gov*.
மாமல்லபுரம், அருச்சுனன் தவம் என்று அழைக்கப்படும் புடைப்புச் சிற்பத்தின் ஒரு பகுதி
மாமல்லபுரம் வரலாற்றுச் சிறப்புள்ள சிற்பங்களுக்குப் பெயர் பெற்றது. தமிழ் நாட்டைப் பொறுத்தவரை சிற்பக்கலைகளின் திருப்பு முனையாக அமைந்த பல்லவர் காலச் சிற்பங்களின் கருவூலமாகத் திகழ்வது மாமல்லபுரம் எனலாம். சிற்பம் எனும் போது அதனுள் கட்டிடங்கள், அவற்றின் கூறுகள், அலங்கார வடிவங்கள், உருவச் சிற்பங்கள் போன்ற பலவற்றையும் உள்ளடக்குவது இந்திய மரபில் பொதுவாகக் காணப்படுவது. எனினும் **மாமல்லபுரம் புடைப்புச் சிற்பங்கள்** என்னும் இக்கட்டுரை புடைப்புச் சிற்ப வகையில் அமைந்த உருவச் சிற்பங்கள் அவற்றை உள்ளடக்கிய நிகழ்வுகள் கதைகள் ஆகியவற்றை வெளிப்படுத்தும் சிற்பங்கள் ஆகியவை பற்றியே எடுத்துக்கூறுகின்றது.

துறைமுக நகரம்
-------------

பல்லவர் காலத்திலும் அதற்குப் பின்னரும் புகழ் பெற்ற துறைமுக நகரமாக விளங்கிய மாமல்லபுரத்தில் திராவிடக் கட்டிடக்கலைப் பாணிக்குரிய கட்டிடங்களும் அமைப்புக்களும் பெருமளவில் காணப்படுகின்றன. கல்லிலே கட்டிடங்கள் அமைக்கத் தொடங்கிய காலத்தைச் சேர்ந்த கட்டிட வகைகளான குடைவரைகள், ஒற்றைக்கல் தளிகள் என்பனவும் ஆரம்பகாலத்தைச் சேர்ந்த கட்டுமானக் கோயில்களும் இங்கே உள்ளன. இவை வெறும் கட்டிடங்களாக மட்டுமன்றி ஏராளமான சிற்பங்களையும் தம்மகத்தேக் கொண்டு விளங்குகின்றன.

கல்லில் செதுக்கப்பட்டவை
-----------------------

மாமல்லபுரத்தில் காணப்படும் சிற்பங்கள் கல்லில் செதுக்கப்பட்டவை. இவை கடவுளரின் உருவங்கள், புராணக் கதை நிகழ்வுகள் என்பவற்றுடன் இயற்கை வனப்புகளையும், அக்காலத்துச் சமூக நிகழ்வுகளையும் கூடப் படம்பிடித்துக் காட்டுகின்றன எனலாம். இங்கே காணப்படும் சிற்பங்கள் பெரும்பாலும் புடைப்புச் சிற்பங்களாகவே காணப்படுகின்றன. புடைப்புச் சிற்பங்கள் நாற்புறத்திலிருந்தும் பார்க்கக்கூடிய முப்பரிமாண அமைப்பிலுள்ள சிற்பங்களாகவன்றி, சுவரோடு ஒட்டியபடி சுவரிலிருந்து வெளித்தள்ளிக் கொண்டிருப்பது போல் அமைந்தனவாகும்.

புகழ் பெற்ற மாமல்லபுரச் சிற்பங்கள்
----------------------------------

* அருச்சுனன் தபசு
* வராகமூர்த்தி சிற்பம்
* மகிடாசுரமர்த்தினி சிற்பம்
* கோவர்த்தன மலை சிற்பம்

குறிப்புகள்
-----------

விக்கிமீடியா பொதுவகத்தில்,  
 ***Mahabalipuram***   
என்பதின் ஊடகங்கள் உள்ளன. 


1. ↑  காசிநாதன், நடன. மாமல்லபுரம், மணிவாசகர் பதிப்பகம், சென்னை, 2000. பக்.31.
ஓநாய்கள் ஒரு குழுவாகச் சேர்ந்து வட அமெரிக்க எருதுகளை தாக்குகின்றன. ஒநாய்கள் ஊனுண்ணி வகை விலங்குகள் ஆகும்.
புலி போன்ற விலங்குகள் பிற விலங்குகளின் இறைச்சியை உண்டு வாழ்வதால் ஊன் உண்ணிகள் என்னும் வகையைச் சேர்ந்த விலங்குகளாகும்.
**ஊன் உண்ணிகள்** (carnivore) என்பது பெரும்பாலும் பிற விலங்குகளின் இறைச்சியை மட்டுமே உணவாக உட் கொள்ளும் வகை விலங்குகள் ஆகும். சிங்கம், புலி முதலிய விலங்குகள் ஊனுண்ணிகள் ஆகும்.

ஊன் உண்ணிகளுக்கு கால் விரல்களில் கூர்மையான நகங்களும், வாயில் நீண்ட கூர்மையான கோரைப் பற்களும் இருக்கும். இவ்வகை ஊன் உண்ணிகளுக்கு, மேல் வாயில் உள்ள கடைவாய்ப் பற்களுக்கு முன்னதாக உள்ள நான்காவது பல்லானது தசையைக் கிழிக்க வல்லதாகக் கூரியதாகவும் பெரியதாகவும் இருக்கும். இதனை நாய்ப் பல், சிங்கப் பல் அல்லது புலிப்பல் என கூறுவர்.

விலங்குகள் தமது உணவை உட்கொள்ளும் முறையைக் கொண்டு மூன்று பிரிவாக வகைப்படுத்தப்படும். அவையாவன தாவர உண்ணி, ஊனுண்ணி, அனைத்துண்ணி ஆகும். ஊனுண்ணிகளுக்கு நேர் மாறாக ஆடு, மாடு, எருமை, மான், யானை, குதிரை முதலிய விலங்குகள் தாவரங்களை உண்ணும் தாவர உண்ணி வகையைச் சார்ந்த விலங்குகளாகும்.

ஊன் உண்ணிகள் கொன்றுண்ணல் மூலமாகவோ, அல்லது தோட்டி வேலை மூலமாகவோ தமது உணவையும், ஆற்றலையும் பெறுகின்றன. ஊன் உண்ணிகள் என அழைக்கப்படுபவை பொதுவாக விலங்குகளாக இருப்பினும், பூச்சிகளைப் பிடித்து, சமிபாட்டுக்கு உட்படுத்தி தமது ஆற்றலைப் பெறும் தாவரங்களும் உள்ளன. அவை *ஊனுண்ணும் தாவரங்கள்* எனப்படும்.

ஊடகக் காட்சியகம்
----------------

* தாவர ஊனுண்ணிதாவர ஊனுண்ணி
* ஆண்+பெண் சிங்கம்ஆண்+பெண் சிங்கம்
* மொனாசிடேமொனாசிடே
* சிலந்திசிலந்தி

ஊனுண்ணிகளின் பட்டியல்
---------------------

* சிங்கம்
* புலி
* கரடி
* சிறுத்தை
* ஓநாய்
* வங்கு (கழுதைப்புலி)

இவற்றையும் பார்க்க
------------------

* தாவர உண்ணிகள்
* அனைத்துண்ணிகள்
* பூச்சியுண்ணி
* மீன் உண்ணிகள்

மேற்கோள்கள்
-----------

1. ↑  Ullrey, Duane E.. *Encyclopedia of Animal Science*.
2. ↑  Ullrey, Duane E.. *Encyclopedia of Animal Science*. Mammals.
3. ↑  Ullrey, Duane E.. *Encyclopedia of Animal Science*. Mammals.
சிநெந்து ஆலை தரக் கட்டுபாட்டு ஆய்வகத்தில் தன்னியக்க ஊட்டமுள்ள பிலிப்சு எக்சுக்கதிர் உடனொளிர்வு கதிர்நிரல் அளவி
டிரேப்பர்சு வணிகக்குழுவின் இரெம்பிராண்டு ஓவிய முப்பருமான அலகீடு
கெல்முட் பிழ்சர் நிறுவனத்தின் பொன்மப் பூச்சுத் தடிப்பையும் ஒப்புதல் இல்லாத பொருட்களின் வாய்ப்புள்ல மாசுறலையும் சரிபார்க்க உதவும் எக்சுக்கதிர் உடனொளிர்வு கதிர்நிரல் அளவி
எக்சுக்கதிர் உடனொளிர்வு *(X-ray fluorescence)* (**XRF**) என்பது உயர் ஆற்றல் எக்ஸ் - கதிர்கள் அல்லது காமா கதிர்களால் கிளர்த்தப்படும்போது, கிளர்த்தப்பட்ட ஒரு பொருளிலிருந்து வெளிவரும் "இரண்டாம் நிலை "(அல்லது உடனொளிர் )எக்சுக்கதிர் பாங்கு உமிழ்வு ஆகும். இந்த நிகழ்வு தனிமப் பகுப்பாய்வுக்கும் வேதியியல் பகுப்பாய்வுக்கும் பரவலாகப் பயன்படுத்தப்படுகிறது , குறிப்பாக உலோகங்கள் , கண்ணாடி, வெங்களிப்பாண்டங்கள் ஆய்விலும், கட்டிடப் பொருட்களின் ஆய்விலும் , புவி வேதியியல் , தடயவியல் அறிவியல் , தொல்லியல்யாய்விலும் ஓவியங்கள் போன்ற கலைப் பொருட்களின் ஆராய்ச்சியிலும் பயன்படுத்தப்படுகிறது.

மேற்கோள்கள்
-----------

வெளி இணைப்புகள்
---------------

* Spectroscopy குர்லியில்
**வேல்** (*vel*) என்பது இந்துக்களின் கடவுளான முருகனின் கைகளில் காணப்படும் தெய்வீக ஆயுதமாகும். பண்டைத் தமிழர்கள் போரில் பயன்படுத்திய ஆயுதமான ஈட்டியும் கிட்டத்தட்ட வேல் போன்றதாகும்.

இந்து சமயத்தில் வேல்
--------------------

இந்து சமயப் புராணங்களின் படி பார்வதி, தனது சக்தி முழுவதையும் ஒரு வேலுக்குள் அடக்கி, அதனைத் தன் மகனான முருகனுக்கு அசுரன் சூரபதுமனை அழிப்பதற்காக வழங்கியதாகச் சொல்லப்படுகிறது.

ஸ்கந்த புரணத்திலும் அதன் தமிழ் மொழிபெயர்ப்பான கந்த புராணத்திலும் முருகனுக்கும் சூரபதுமனுக்கிடையே நடந்த போரில், இந்த வேலைப் பயன்படுத்தி முருகன் சூரபதுமனைக் கொன்றதாகக் கூறப்படுகிறது. இதற்கு மேல் தப்பிக்க வழியில்லை என்ற நிலையில் அசுரன், முருகனின் கண்களில் படாமலிருக்க ஒரு பெரிய மாமரமாக மாறி விடுகிறான். ஆனால் அவனது சூழ்ச்சியைப் புரிந்து கொண்ட முருகன் தனது வேலை எறிந்து மாமரத்தை இரண்டாகப் பிளக்க, அதில் ஒரு பாதி சேவலாகவும் மறுபாதி மயிலாகவும் மாறிவிடுகிறது. முருகன் மயிலைத் தனது வாகனமாகவும் சேவலைத் தன் கொடியாகவும் ஆக்கிக் கொள்கிறார் என்பது இப்புராணங்கள் கூறும் நிகழ்ச்சிகள். இதனால் வீரத்தின் சின்னமான வேல், கொடியவர்களை அழித்து நல்லவர்களைக் காக்கும் சக்தியுடையது என்ற நம்பிக்கையை இந்துக்களிடையே ஏற்படுத்தியுள்ளது.

வழிபாட்டுச் சின்னம்
-------------------

யௌதேயர் காலத்து நாணயத்தில் (கிமு 200) வேல், சேவலுடன் காணப்படும் கார்த்திகேயன்
மகாபலிபுரத்துக்கு அருகில் அமைந்துள்ள சாளுவன்குப்பத்தில் அகழ்ந்தெடுக்கப்பட்ட கல்லால் ஆன வேல். இது சங்க காலத்தைச் சேர்ந்தது.
சில முருகன் கோவில்களில், தெய்வத்தன்மை கொண்டதாக வேலுக்கு வழிபாடு நடத்தப்படுகிறது. முருகன் தன் தாய் பார்வதியிடம் இருந்து வேலைப் பெற்ற நிகழ்வாக, ஆண்டுதோறும் முருகன் திருத்தலங்களில் தைப்பூசத் திருநாள் கொண்டாடப்படுகிறது. இத்திருவிழாவின் போது பக்தர்கள் சிலர் தங்களது நாக்கு அல்லது கன்னங்களில் வேறுபட்ட அளவிலான வேல்களைக் குத்திக் கொண்டு கோவிலை நோக்கி ஊர்வலமாகச் செல்வார்கள். இச்செயல் *அலகு குத்துதல்* எனப்படுகிறது. முருகனின் கையிலுள்ள வேலின் வடிவம், நமது அறிவு ஆழமானதாகவும், பரந்ததாகவும், கூர்மையானதாகவும் இருக்க வேண்டும் என்பதை உணர்த்தும் வண்ணம் நீண்ட அடிப்பாகத்தையும் மேல் பகுதியின் அடி அகன்றும் நுனிப்பகுதி கூர்மையானதாகவும் அமைந்துள்ளது என்று கருதப்படுகிறது.

தமிழர் பண்பாட்டில் வேல்
-----------------------

பண்டையத் தமிழர்கள் வேலை ஆயுதமாகப் பயன்படுத்தினர். "**வெற்றிவேல், வீரவேல்**" என்பது அக்காலத்துப் போர்க்களங்களில் முழங்கப்படும் முழக்கமாக இருந்தது. தற்காலத்திலும் முருகன் கோவில் திருவிழாக் கால ஊர்வலங்களில் கடவுளைப் போற்றும் வகையிலும் பக்தர்களை உற்சாகப்படுத்தவும் இம்முழக்கம் முழங்கப்படுகிறது. தமிழ் இந்துக்களின் பெயர்களில் சக்திவேல், ராஜவேல் பழனிவேல் போன்ற வேல் என முடியும் பெயர்களும் வேல்முருகன், வேலப்பன், வேலம்மாள் என்ற பெயர்களும் அதிகமாக காணப்படுகின்றன. முருகன் பக்திப் பாடல்களிலும் வேல் என்ற வார்த்தை அதிகமாகப் பயன்படுவதைக் காணலாம்.

மேற்கோள்கள்
-----------

1. ↑  "Powerful Spiritual & Physical Weapons from Ancient Hindu Texts". The Chakra News. 2016-06-03 அன்று மூலம் பரணிடப்பட்டது. 2012-08-05 அன்று பார்க்கப்பட்டது.

வெளி இணைப்புகள்
---------------

* Vel Worship in Sri Lanka
* Vel – Meaning & Definition பரணிடப்பட்டது 2012-08-23 at the வந்தவழி இயந்திரம்
ஊசியிலை மரம்
இவை உலகத்திலுள்ள மிகப் பெரிய மரங்கள் என்று பெயர் பெற்றவை. இவற்றின் தண்டு நேராக உயர்ந்து வளர்ந்து ,கீழ் நோக்கி சற்றுச் சாய்வாக கிளைகளைப் பரப்புகின்றன. கிட்டத்தட்ட 8 -12 அடி வரை விட்டமுள்ள தண்டுடன் 300 அடிக்கு மேல் உயர்ந்து வளர்கின்றன. இந்த அசாதாரண உயரத்தினால். வேர்களினால் உரிஞ்சப் படும் நீர் உச்சிவரை செலுத்தப் படுவதில்லை. இதன் உச்சியில் காணப்படும் ஊசி முனைகள் அங்கே படியும் பனியைத் தேக்கி வைத்து உறிஞ்சும் தன்மையுள்ளன. இதனால் பனி கொட்டும் பிரதேசங்களில் தான் இந்த மரங்கள் பெருகிக் காணப்படுகின்றன. 20 வீதம் விதைகளாலும், 80 வீதம் இயற்கைப் பதியத்தாலும் இவை இனத்தைப் பெருக்குகின்றன.

இந்த மரங்களில் சில டைனசர் இருந்த காலங்களிலிருந்து உயிர் வாழ்கின்றன. உலகில் பல இடங்களில் காணப்பட்டாலும் சில பாரிய, பழைய மரங்கள் கலிபோனியாவிலும், நெவேடா மலையடிகளிலும், சீனாவிலும் காணப்படுகின்றன.

இந்த மரத்தின் பட்டை மிகத் தடிப்பானது. நெருப்பினால் அழியாதவண்ணம் ஒரு கவசம் போல் இது காக்கின்றது. தண்ணீராலும் இந்த மரங்கள் இலகுவில் உக்கிப் போவதில்லை. இந்தப் பட்டையின் சுவை பூச்சிகளினால் விரும்பப்படாததாகவும், நச்சுத் தன்மையுள்ளதாகவும் இருப்பதால், இந்த மரம் பூச்சிகளினால் பாதிக்கப்படுவதில்லை. இதனால் தளபாடங்கள் செய்யவும், விசேடமாக கட்டட வேளைகளில் விரும்பிப் பாவிக்கப்படுகிறது. அமிலங்களைத் தாங்கக் கூடிய சக்தியுள்ளவை என்பதால், 1930-1960 கால கட்டத்தில் விமானங்களில் பட்டரிகளில் இவை பாவிக்கப்பட்டனவாம்.

மேற்கோள்கள்
-----------

1. ↑  Wan, Mingli; Yang, Wan; Tang, Peng; Liu, Lujun; Wang, Jun (2017). "Medulloprotaxodioxylon triassicum gen. Et sp. Nov. a taxodiaceous conifer wood from the Norian (Triassic) of northern Bogda Mountains, northwestern China". *Review of Palaeobotany and Palynology* **241**: 70–84. doi:10.1016/j.revpalbo.2017.02.009.
2. ↑  "Prescribed Fire at Redwood National and State Parks - Redwood National and State Parks (U.S. National Park Service)".
3. ↑  "The Threats to the Redwoods".
**தான்யா அரவிந்த் துபாஷ்** கோத்ரேஜ் குழுமத்தின் நிர்வாக இயக்குனர் மற்றும் தலைமை பிராண்ட் அதிகாரி ஆவார். மேலும் 2008 ஆம் ஆண்டில் கோத்ரேஜ் மாஸ்டர்பிரான்ட் போர்த் திறத்தின் மறுவர்த்தகப் பயிற்சியின் பொறுப்பை ஏற்றுக்கொண்டதற்காக அறியப்பட்டவர். கோத்ரேஜ் இண்டஸ்ட்ரீஸ் லிமிடெட், கோத்ரேஜ் நுகர்வோர் தயாரிப்புகள் லிமிடெட், கோத்ரேஜ் அக்ரோவெட் ஆகியவற்றின் இயக்குனர் குழுமத்தில் ஒருவர் ஆவார். மேலும் கோத்ரேஜ் நேச்சர்ஸ் பேஸ்கெடின் தலைவராக உள்ளார். இவர் பாரதிய மஹிலா வங்கியின் குழு உறுப்பினராகவும் மற்றும் பிரவுன் பல்கலைக்கழகத்தின் அறங்காவலராகவும் இருந்தார். அவர் தொழிலதிபர் ஆதி கோத்ரேஜின் மூத்த மகள் ஆவார்.

கல்வி
-----

துபாஷ் தி கதீட்ரல் &amp; ஜான் கோனன் பள்ளியில் பயின்றார், மேலும் பிரவுன் பல்கலைக்கழகத்தில் பொருளாதாரம் மற்றும் அரசியல் அறிவியலில் இளங்கலைப் பட்டம் பெற்றார் மற்றும் ஹார்வர்ட் பிசினஸ் ஸ்கூலில் இருந்து ஆறு வார மேம்பட்ட மேலாண்மை திட்டத்தில் கலந்து கொண்டார்.   


1. ↑  "MPW 2015: Tanya Dubash is changing Godrej Group into a brand for the young". *www.businesstoday.in*. 2019-03-20 அன்று பார்க்கப்பட்டது.
**இரா. நல்லகண்ணு** (*R. Nallakannu*, பிறப்பு: 26 திசம்பர் 1925) சுமார் 25 ஆண்டுகள் விவசாயத் தொழிலாளர் சங்கத்தின் தலைவராக இருந்தார். 13 ஆண்டுகாலம் இந்திய பொதுவுடமைக் கட்சியின் தமிழ் மாநிலச் செயலாளராகவும் இருந்துள்ளார். தப்போது மத்திய குழு உறுப்பினர், தேசிய கட்டுப்பாட்டுக் குழு தலைவராக இருக்கிறார்.[]

வாழ்க்கை வரலாறு‍
----------------

திருநெல்வேலி மாவட்டம் ஸ்ரீவைகுண்டத்தில் 26 திசம்பர், 1925 ஆம் ஆண்டு பிறந்தார். நல்லகண்ணு 18 ஆவது வயதிலேயே இந்திய கம்யூனிஸ்ட் கட்சியில் தன்னை இணைத்துக் கொண்டவர்.[]

ஸ்ரீவைகுண்டம் பகுதியில் இரண்டாயிரம் மூட்டை நெல் வைத்திருப்பதைக் கண்டுபிடித்து ஜனசக்தி பத்திரிகையில் எழுதினார். அதைப் படித்த கலெக்டர், உடனடியாக நடவடிக்கை எடுத்து அத்தனை மூட்டைகளையும் பறிமுதல் செய்தார். இவருடைய முதல் நடவடிக்கை இதுவாகும். இனிமேல் மக்களுக்காக முழு நேரமும் உழைப்பது என்று முடிவெடுத்தார். அப்பாவிடம் சொல்லாமல் வீட்டைவிட்டு வெளியேறினார். கம்யூனிஸ்ட் கட்சிக்குத் தடைவிதிக்கப்பட்ட போது நெல்லைச் சதி வழக்கில் கைது செய்யப்பட்டார். ஏழு ஆண்டுகள் இருட்டறை வாழ்க்கை நாங்கள் வெளியில் வந்தபோது நாடு சுதந்திரம் அடைந்திருந்தது. அன்று ஆரம்பித்தது அரசியல் பயணம் இன்று வரை தொடர்கிறது.

சாதி எதிர்ப்புப் போராளி
-----------------------

இவருடைய 80 ஆவது பிறந்த நாளை முன்னிட்டு ஒரு கோடி ரூபாய் வசூலித்து கொடுத்தது கட்சி. அதை அந்த மேடையில் வைத்து கட்சிக்கே திருப்பிக் கொடுத்து விட்டார். தமிழக அரசு அம்பேத்கர் விருது கொடுத்து ஒரு இலட்சம் ரூபாயை வழங்கியது. அதில் பாதியைக் கட்சிக்கும் மீதியை விவசாயத் தொழிலாளர் சங்கத்துக்கும் கொடுத்துவிட்டார்.

சாதிய அக்கிரமங்களுக்கு எதிராகத் தொடர்ந்து குரல் கொடுத்து வருபவர். அதற்காக தன் வாழ்க்கையைச் சிறைக்கொட்டடிகளிலும், தலைமறைவு வாழ்க்கையிலும் கழித்தவர்.

### விருதுகள்

தமிழக அரசின் அம்பேத்கர் விருதையும் தகைசால் தமிழர் விருதையும் பெற்றுள்ளார்.

மேற்கோள்கள்
-----------

1. ↑
2. ↑  "இவர்.... நல்லக்கண்ணு". தமிழ் உலகம். அக்டோபர் 3, 2013. 2016-03-04 அன்று மூலம் பரணிடப்பட்டது. டிசம்பர் 25, 2013 அன்று பார்க்கப்பட்டது.
ஜெர்மனி நாட்டிலிலுள்ள விஸ்படென் அருங்காட்சியகத்தில் *பூஞ்சைப் பருந்தின்* முட்டை
**வெண்தோள் கழுகு** அல்லது **பூஞ்சைப் பருந்து** [Booted eagle (*Hieraaetus pennatus*)] ஒரு நடுத்தர அளவு கொண்ட இரு வகை உருவத் தோற்றங்களுடன் காணப்படக்கூடிய ஓர் ஊனுண்ணிப் பறவையாகும். அக்சிபிட்டிரிடே குடும்பத்தைச் சேர்ந்த இது, ஒரு வலசை போகும் கழுகாகும்.

பரவல்
-----

தென்மேற்கு ஐரோப்பா, வடமேற்கு ஆப்பிரிக்கா தொடங்கி கிழக்கு ஐரோப்பா, மத்திய ஆசியா (மங்கோலியா உள்ளிட்ட நாடுகள்) வழியாக வடக்கு மற்றும் மேற்கு பாகிஸ்தான், பெரும்பாலான இந்தியத் துணைக்கண்டம், தெற்கு ஆப்பிரிக்கா மற்றும் தென்கிழக்கு ஆசிய நாடுகளில் இது காணப்படுகிறது.

உடலமைப்பும் கள அடையாளங்களும்
----------------------------

வைரிப் பருந்தின் அளவையொத்தது (நீளம் = 42 - 51 cm). வளர்ந்த கழுகு இருவகை உருவத் தோற்றங்களிலும் இடைப்பட்ட பல்வகைத் தோற்றங்களிலும் காணப்படும். 

**கருந்தோற்றம்**: உடல் கரும்பழுப்பு நிறத்திலிருக்கும்; பறக்கும் போது கீழிருந்து பார்த்தால், இறக்கையின் முன்பாதி கரும்பழுப்பாகவும் பின்பாதி சற்றே வெளிரிய பழுப்பாகவும் இருக்கும்.

கருந்தோற்றத்தில் வெண்தோள் கழுகு (ஜெயமங்கலி புல்வாய் காப்பகத்தில்)
வெளிர் தோற்றத்தில் (தென்னாப்பிரிக்கா)
**வெளிர் தோற்றம்**: தலை இளம்பழுப்பாகவும் உடலின் கீழ்ப்பகுதி வெள்ளையாகவும் மேல்பகுதி கரும்பழுப்பு நிறத்திலும் இருக்கும்; பறக்கும் போது கீழிருந்து பார்த்தால், இறக்கையின் முன்பாதியும் வயிறும் வெண்மையாகவும் இறக்கையின் பின்பாதி (அதாவது, முதன்மை சிறகுகளும் இரண்டாம் நிலை சிறகுகளும்) கரும்பழுப்பாக இருகும். 
இரண்டு தோற்றங்களிலும் தோள்பட்டையின் இரு புறமும் வெள்ளையான திட்டு காணப்படும். இது பார்ப்பதற்கு வாகனத்தின் முன் விளக்குகளைப் போலத் தோன்றும். 

இவற்றில் ஆண் பெண் இரண்டும் தனித்துவமான இறகுகளைக்கொண்டு காணப்படுகிறது. வெளிறிய சாமபல் நிறத்துடன் இதன் தலைப்பகுதி காணப்படுகிறது. பூஞ்சைப் பருந்துவின் இறகுகள் விமான இறக்கைபோல் காட்சி அளிக்கிறது.

இனப்பெருக்கமும் வலசையும்
------------------------

ஐரோப்பா, மத்திய ஆசியப் பகுதிகளில் இனப்பெருக்கம் செய்கின்றன. வடக்கு பாகிஸ்தான், இந்தியாவில் ஜம்மு காஷ்மீர், இமாச்சலப் பிரதேசத்தையொட்டிய பகுதிகளில் வலசை செல்லாது அங்கேயே தங்கியிருக்கும் கூட்டங்களைத் தவிர பெரும்பாலும் வலசை போகும் கழுகு. இனப்பெருக்க இடங்களில் மேற்குப் பகுதிகளில் உள்ள கூட்டம் ஆப்பிரிக்காவிற்கும் கிழக்கிலுள்ள கூட்டம் இந்தியத் துணைக்கண்டத்திற்கும் வலசை போகின்றன. செப்டம்பர் மாதத்தில் இவை வலசை செல்ல ஆரம்பித்து மார்ச்சு-ஏப்ரலில் திரும்புகின்றன. பெரிய மரங்கள், செங்குத்தான பாறைகளின் மேல் கூடுகட்டி வாழுகிறது. ஒன்று அல்லது இரண்டு முட்டைகளை இடுகிறது.

மேற்கோள்கள்
-----------

1. 1 2  இராமநாதபுரம் வன உயிரின கோட்டம் (தமிழ்நாடு வனத்துறை). இராமநாதபுரம் மாவட்டப் பறவைகள் - அறிமுகக் களக்கையேடு. பக். 146
2. ↑
3. ↑  "Booted Eagle -- Distribution". *birdsoftheworld.org*. 03 சூன் 2021 அன்று பார்க்கப்பட்டது. Check date values in: `|access-date=` (உதவி)
4. ↑  "Booted Eagle -- Identification".
5. ↑  "Booted Eagle - Movement".
வாதிரியான் அல்லது வாதிரியார் எனப்படுவோர் தமிழகத்தில் வாழுகின்ற இனக்குழுவினர் ஆவர்.‌ மள்ளர் சமூகத்தின் ஒரு பிரிவாக வாதிரியார் பட்டம் தாங்கிய மக்கள் நெல்லை, தூத்துக்குடி மற்றும் மற்ற மாவட்டங்களிலும் அதிகமாக வாழ்ந்து வருகின்றனர். இவர்கள் சில கோவில்களில் முதல்மரியாதையையும் பெற்று வருகின்றனர். சில இடங்களில் இவர்களை கோலியப் பள்ளர் அழைக்க படுகின்றனர்.

  

இச்சமூகத்தினர்  தேவேந்திர  குலத்தில் ஒரு பிரிவினராக கருதப்படுகின்றனர். தமிழ்நாடு அரசு இடவொதுக்கீட்டு பட்டியலில் (எண் 72), இவர்கள் பட்டியல் பிரிவில் உள்ளனர்.

தொழில்
------

இச்சமூகத்தினர் பொதுவாக நெசவுத் தொழிலில் ஈடுபட்டு வருகின்றனர். இவர்கள் கப்பல் பாய்மர துணிகளை நெசவு செய்ய கூடியவர்கள் ஆவர்.இவர்கள் பண்டைய காலத்தில் நெசவு தொழிலில் மிகவும் வல்லமை படைத்வர்கள் என கடலியல் ஆய்வாளர் ஒரிசா பாலூ கூறுகிறார். அது மட்டுமின்றி இந்த வாதிரியார்கள் நெய்யும் துணி பெயர் பள்ளா என்று கீரேக்கத்தின் வரலாறு குறிப்பிடுகிறது. சிலர் அரசு அல்லது தனியார் வேலைகளில் பணியாற்றுகின்றனர். ஒரு சிலர் வியாபாரத்திலும் ஈடுபடுகின்றனர்.

வாழும் பகுதிகள்
---------------

தமிழகத்தில் தூத்துக்குடி, திருநெல்வேலி, நாகர்கோவில், வள்ளியூர், சாயர்புரம் , பரமன்குறிச்சி, ஆகிய பகுதிகளில் அதிக அளவில் வசிக்கின்றனர்.

மேற்கோள்கள்
-----------

1. ↑  தங்கவேலு செயகுமார், தொகுப்பாசிரியர் (1999). *நூலும் வாழ்வும்: வாதிரியார், நெசவாளர் சமூக வாழ்வியல் ஒரு ஆய்வு*. நெய்தல் வெளியீடு. பக். 164.. "பரமன்குறிச்சியில் நாடார்கள், தேவேந்திர குலத்தில் ஒரு பிரிவான வாதிரியார், பறையர், சக்கிலியர் ஆகியோர் வாழ்கின்றனர்"
2. ↑  குருசாமி, தொகுப்பாசிரியர் (1999). *தமிழர் பண்பாட்டு வரலாறு" ( தொகுதி இரண்டு)*. தமிழர் பண்பாடு சமூக ஆய்வு மன்றம். பக். 75. .